|  |  |
| --- | --- |
| logo_novi_300  **specijalna bolnica za medicinsku rehabilitaciju**  10310 Ivanić-Grad, Omladinska 23a, HRVATSKA, p.p. 47  Tel.: ++385 1 2834 555, Fax.: ++385 1 2881 481,  www.naftalan.hr, e-mail: naftalan@naftalan.hr  MB: 3186342, OIB: 43511228502  IBAN: HR702360000-1101716186 |  |

URBOJ: 238/10-111- 267/23

U Ivanić-Gradu, dana 22.02.2023. godine

**IZVJEŠĆE O RADU I POSLOVANJU**

**NAFTALANA, SPECIJALNE BOLNICE ZA MEDICINSKU REHABILITACIJU U 2022. GODINI**

**I. Naftalan, specijalna bolnica za medicinsku rehabilitaciju**

Naftalan, specijalna bolnica za medicinsku rehabilitaciju osnovana je Odlukom Skupštine općine Ivanić Grad 1981. godine, a otpočela je s radom 1989. godine kao lječilište za liječenje kožnih i reumatskih bolesti „Naftalan“. Od 1994. godine, Naftalan djeluje kao specijalna bolnica za medicinsku rehabilitaciju, Rješenjem Ministarstva zdravstva Republike Hrvatske.

Sukladno Zakonu o ustanovama i Zakonu o zdravstvenoj zaštiti, osnivač zdravstvene ustanove je Zagrebačka županija.

Misija Naftalan-a je kontinuirano pružanje usluga fizikalne rehabilitacije i liječenja dermatoveneroloških bolesti na razini učinkovitosti i kvalitete zdravstvene zaštite pacijenata.

Vizija Naftalan-a je osigurati opseg i kvalitetu zdravstvene zaštite sukladno potrebama naših pacijenata.

**II. Djelatnost zdravstvene ustanove**

Naftalan je registriran pri Trgovačkom sudu Zagreb, MBS 080311007, Tt-05/10054-2, za obavljanje slijedećih djelatnosti:

* bolnička djelatnost iz fizikalne medicine i rehabilitacije, dermatologije i venerologije i reumatologije,
* specijalističko-konzilijarna djelatnost bez bolničkog liječenja iz fizikalne medicine i rehabilitacije, dermatologije i venerologije i reumatologije,
* djelatnost fizikalne terapije,
* zdravstveni turizam - pružanje zdravstvenih usluga - dijagnostičkih i terapijskih postupaka, zdravstvene njege te postupaka medicinske rehabilitacije uz pružanje ugostiteljskih usluga i/ili usluga u turizmu.

**III. Organizacijska struktura bolnice**

Bolnica organizira rad putem dvije službe i to:

1. Medicinska služba koju čine:

- Odjel za liječenje upalnih reumatskih bolesti

- Odjel za fizikalnu medicinu i rehabilitaciju

- Odjel za fizikalnu terapiju

- Odjel za liječenje kožnih bolesti

- Odjel dermatološke dijagnostike i estetske medicine

- Odjel za specijalističko – konzilijarnu zdravstvenu zaštitu

- Odjel sportske rehabilitacije i medicinskog wellnessa

1. Nemedicinska služba:

- Odjel za financije i računovodstvo

- Odsjek računovodstva

- Odjel prodaje i marketinga

- Odsjek prodaje

- Odjel smještaja, prehrane i domaćinstva

- Odsjek domaćinstva

- Odsjek recepcije

- Odsjek bazenske recepcije

- Odsjek za prehranu i ugostiteljstvo

- Odjel općih i pravnih poslova

- Odjel za tehničko održavanje

**IV. Kadrovska struktura**

Na dan 31. prosinca 2022. godine u Naftalan-u je bilo zaposleno ukupno 147 djelatnika od čega 68 zdravstvena djelatnika, a 79 nezdravstvena djelatnika. U radni odnos na neodređeno vrijeme u 2022. godini primljeni su: 1 medicinska sestra (SŠS), 2 prvostupnika sestrinstva (VSŠ), 2 recepcionera (SSS), 1 kuhar (SSS), 1 glavni knjigovođa (VSŠ), 1 prvostupnik fizioterapije (VSŠ), 2 konobara (SSS), 1 rukovoditelj tehničkog odjela (VSS), 1 doktor medicine na specijalizaciji.

**V. FINANCIJSKO POSLOVANJE NAFTALAN-A U 2022. GODINI**

|  |  |  |  |  |
| --- | --- | --- | --- | --- |
| **Red. br.** | **P O K A Z A T E L J I** | | **I. - XII. 2021.** | **I.- XII. 2022.** |
| 0 | 1 | | 2 | 3 |
|  | **I. PRIHODI - PRIMICI** | |  |  |
| 1 | Prihodi od HZZO | | 17.728.298 | 23.250.397 |
|  |  | - proračuni bolnica | 13.809.454 | 18.460.248 |
|  |  | - dopunsko zdravstveno osiguranje | 3.682.618 | 4.500.274 |
|  |  | - ugovor za primarnu zdravstvenu zaštitu | 0 | 0 |
|  |  | - za usluge izvan ugovorenog limita **1)** | 188.959 | 185.185 |
|  |  | - na osnovi ozljeda na radu i prof. bolesti | 47.267 | 104.690 |
| 2 | Prihodi od pruženih usluga drugim zdravstvenim ustanovama | | 0 | 0 |
| 3 | Prihodi od proračuna (središnji i lokalni) | | 7.714.827 | 8.316.271 |
| 4 | Prihodi od ostalih korisnika | | 6.056.714 | 8.086.782 |
| 5 | Prihodi od participacije | | 26.220 | 35.206 |
| 6 | Prihodi od EU projekata | | 311.764 | 0 |
| 7 | Ostali i izvanredni prihodi | | 733.298 | 1.555.742 |
| 8 | Primici od financijske imovine i zaduženja | | 0 | 46.305 |
|  | **UKUPNI PRIHODI I PRIMICI (1 - 8)** | | **32.571.121** | **41.290.703** |
|  | **II. RASHODI - IZDACI** | |  |  |
| 1 | Lijekovi | | 95.311 | 133.803 |
| 2 | Potrošni medicinski materijal | | 315.754 | 286.072 |
| 3 | Krv i krvni pripravci | | 0 | 0 |
| 4 | Živežne namirnice | | 881.679 | 1.262.250 |
| 5 | Medicinski plinovi | | 0 | 0 |
| 6 | Materijal za održavanje čistoće | | 62.295 | 86.046 |
| 7 | Uredski materijal | | 126.633 | 170.328 |
| 8 | Ostali razni materijal | | 918.991 | 1.399.982 |
| 9 | Utrošena energija | | 2.241.129 | 3.605.577 |
| 10 | Ugrađeni rezervni dijelovi | | 108.282 | 150.435 |
| 11 | Poštanski izdaci | | 163.547 | 181.498 |
| 12 | Tekuće i investicijsko održavanje | | 1.962.998 | 2.023.836 |
| 13 | Izdaci za usluge drugih zdravstvenih ustanova | | 87.220 | 93.860 |
| 14 | Ostali izdaci | | 3.733.968 | 4.064.246 |
|  | **Materijalni rashodi (1 - 14)** | | **10.697.807** | **13.457.933** |
| 15 | Bruto plaće | | 15.106.743 | 17.125.384 |
| 16 | Ostali rashodi za zaposlene **2)** | | 689.590 | 764.492 |
| 17 | Doprinosi na plaće | | 2.195.716 | 2.409.844 |
| 18 | Izdaci za prijevoz zaposlenika | | 667.504 | 823.710 |
| 19 | Ostali materijalni rashodi za zaposlenike **3)** | | 76.359 | 102.974 |
|  | **Ukupni rashodi za zaposlene (15- 19)** | | **18.735.912** | **21.226.404** |
| 20 | Financijski rashodi | | 641.762 | 631.608 |
| 21 | Izdaci za kapitalna ulaganja | | 2.699.750 | 1.414.655 |
| 22 | Izdaci vezani za EU projekte | | 254.538 | 0 |
| 23 | Ostali i izvanredni izdaci | | 0 | 0 |
| 24 | Izdaci za financijsku imovinu i otplate zajmova | | 1.696.970 | 2.545.455 |
| 25 | Nabavna vrijednost prodane robe | | 0 | 0 |
|  | **UKUPNI RASHODI I IZDACI (1 - 25)** | | **34.726.739** | **39.276.055** |
|  | Višak prihoda i primitaka | | 0 | 2.014.648 |
|  | Manjak prihoda i primitaka | | 2.155.618 | 0 |
|  | Višak prihoda ih prethodnih godina | | 0 | 0 |
|  | Manjak prihoda iz prethodnih godina | | 3.192.414 | 5.348.033 |
|  | Korigirani višak prihoda | | 0 | 0 |
|  | Korigirani manjak prihoda | | 5.348.032 | 3.333.385 |

**Obrazloženje financijskog poslovanja Naftalan-a za 2022. godinu**

**Tijekom I.-XII. 2022. godine ostvareni su sveukupno naplaćeni prihodi i primici u iznosu 41.290.703 kn, što je u usporedbi sa 2021. godinom, 26 % više ostvarenih prihoda.**

Struktura prihoda i primitaka prema najznačajnijim izvorima je:

|  |  |  |
| --- | --- | --- |
| Naziv | Iznos u kn | Struktura % |
| Prihod od HZZO (osnovno i dopunsko osiguranje) | 23.250.397 | 56,31 |
| Prihod od Zagrebačke županije | 8.316.271 | 20,14 |
| Ostali prihodi (tržište i ostalo izvori) | 9.677.730 | 23,44 |
| Primici od financijske imovine i zaduženja | 46.305 | 0,11 |
| UKUPNO PRIHODI I PRIMICI: | 41.290.703 | 100,00 |

Naplaćeni prihodi od HZZO-a za razdoblje I.-XII. 2022. godine ostvareni su u iznosu od 23.250.394 kn ili 56,31 % u strukturi ukupno ostvarenih prihoda.

Prihodi od HZZO-a za razdoblje I.-XII. 2022. godine su za 31 % veći nego za razdoblje I.-XII. 2021. godine, glavni razlog takvog povećanja je što su se u 2022. godini odradili neodrađeni računi prema HZZO-u iznosu od 2.683.878,23 kn, Kroz 2022. godinu u potpunosti je odrađen manjak poslovanja koji se vodio na Obvezama za predujmove – HZZO, te su ta sredstva ušla u prihode poslovanja. U prosincu 2022. zaprimljena su nova sredstva od HZZO u iznosu od 1.157.588,46 kn, koja su ponovno ušla u Obveze za predujmove, te dug prema HZZO-u na 31.12.2022. iznosi 1.127.894,87 kn.

Prihodi od Zagrebačke županije iznose 8.316.271 kn i sastoje se od:

|  |  |
| --- | --- |
|  | **Iznos u kn** |
| Decentralizirana sredstva:   * Usluge tekućeg i investicijskog održavanja * Nabava nefinancijske imovine * Otplate kredita |  |
| 1.131.416 |
| 1.190.186 |
| 2.000.000 |
| Prevencija melanoma kože | 16.246 |
| Financijska pomoć za nabavku zaštitne opreme i dezinfekcijskih sredstava | 128.423 |
| Pokriće gubitka nastalog u redovnom poslovanju ustanove | 3.850.000 |

U 2022. godini, prihodi od proračuna iznosili su 8.316.271 kn, od kojih 4.321.602 kn sredstva za decentralizirane funkcije, 128.423 kn sredstva za nabavku zaštitne opreme i dezinfekcijskih sredstava, i 16.246 kn financijska sredstva za program Prevencija melanoma kože.

2022. godine iznosom od 3.850.000 kn osnivač Zagrebačka županija sanirala je dio prenesenog manjka iz 2021. godine, te su zbog toga prihodi po ovom izvoru uvećani za 7 % u odnosu na isto razdoblje 2021. godine kada je bio saniran preneseni manjak u iznosu od 3.192.414 kn.

Prihodi od ostalih korisnika, odnosno vlastiti prihodi sa tržišta, u 2022. godini iznosili su 8.086.782 kn, što je za 2.030.068 kn više nego u istom razdoblju 2021. godine. Kroz 2022. godinu u objektu Naftalan 2 povećao se broj novih sadržaja i usluga, pa su proporcionalno tome rasli i prihodi. Objekt Naftalan 2 je tek kroz 2022. godinu počeo sa radom u punom kapacitetu, što se vidi i po ostvarenim prihodima.

U 2022. prihodi od EU projekta manji su u odnosu na 2021. godinu, zbog primljenih sredstva u 2021. od Hrvatskog zavoda za zapošljavanje, kroz mjeru za zapošljavanje pripravnika, čija plaća u 2022. godini nije bila financirana iz EU fondova pa prihodi nisu evidentirani na ovom izvoru.

Ostali izvanredni prihodi povećani su u 2022. godini u usporedbi sa 2021. godinom, jer su tu evidentirani prihodi za plaće pripravnika.

**U razdoblju od 01.01.2022. do 31.12.2022. ostvareni su rashodi u iznosu od 39.276.055 kn, što je za 13 % više nego u istom razdoblju 2021. godine.**

U 2022. godini, trošak lijekova se povećao u odnosu na 2021. godinu, i iznosi 133.803 kn. Povećanje troška se odnosi na povećani broja pacijenata na liječenju.

Potrošni medicinski materijal je u 2022. godini utrošen za 29.682 kn manje nego u godini ranije.

Ostali troškovi materijala (namirnice, materijal za održavanje čistoće te uredski materijal) povećani su u skladu sa očekivanjima. Kroz novootvoreni ˝Naftalan 2˝ kroz 2021. godinu još uvijek se postepeno povećavao broj novih usluga, te je tek u 2022. godini objekt počeo raditi sa svim planiranim resursima i uslugama. Zbog toga prijašnje godine nisu relevantne za usporedbu podataka. Također, na troškove energije, namirnica, uredskog materijala i ostalih materijala, uveliko su utjecali i drastični porast cijena na tržištu. U 2022. također je provedena nabava naftalana koji nije nabavljan u prethodnoj godini, pa to dodatno povećava razliku kod usporedbe sa 2021. godinom.

Utrošena energija je u 2022. godini iznosila 3.605.577 kn te je u usporedbi sa prethodnom godinom to povećanje od 60%, te je glavni uzrok tome povećanje cijena energenta na tržištu.

Tekuće i investicijsko održavanje je u 2022. iznosilo 2.023.836 kn, od toga su 1.131.416 kn sredstva Decentraliziranih funkcija.

Unutar ostalih izdataka najznačajnije povećanje bilježi se na Intelektualnim i osobnim uslugama, u iznosu od 275.394,05 kn, koje je nastupilo zbog izrade projekata potrebnih za prijave na natječaja NPOO. Također, ostale usluge bilježe povećanje od 14,6 %, zbog povećanih troškova nastalih za pranje i glačanje rublja, zbog povećanja cijena i većeg broj korisnika. U ostalim izdacima evidentirani su troškovi za pravomoćne presude za isplatu razlike plaće zbog uvećanja osnovice od 6%, pa su tako porasli troškovi sudskih postupaka, usluge odvjetnika i pravnog savjetovanja, te troškovi pristojba i naknada.

Troškovi bruto plaće su u 2022. godini iznosili 17.125.384 kn, što je za 2.018.641 kn, odnosno 11 % više nego u istom razdoblju 2021. godine. Kroz 2022. godinu došlo je do povećanja osnovice za izračun plaće zaposlenih u javnim službama za 10%. Drugi razlog je povećanje broja zaposlenih. U 2021. broj zaposlenih je bio 139, dok je na 31.12.2022. broj zaposlenih 147.

Ostali rashodi za zaposlene, doprinosi na plaće, izdaci za prijevoz i ostali materijalni rashodi za zaposlene, su u 2022. porasli sukladno porastu troškova bruto plaće..

Izdaci za kapitalna ulaganja manji su za 52 % u odnosu na 2021. godinu. Izdaci za kapitalna ulaganja su u 2022. godini iznosili 1.414.655 kn, od kojih je 1.190.186 podmireno iz Decentraliziranih sredstava. Dio je utrošen za nabavu namještaja za bazene, kuhinju, klime, medicinske opreme, opreme za održavanje i zaštitu, te računala i licence, uglavnom za opremanje novoizgrađenog objekta ˝Naftalan 2˝, dok je iznos od 600.867,50 kn utrošen za dodatna ulaganja na građevinskim objektima. Troškovi se odnose na višegodišnju investiciju Rekonstrukcija dijela bolnice zbog prenamjene uredskih prostora u bolesničke sobe (2. faza), na V. katu bolnice, za 5 soba namijenjenih bolničkim HZZO pacijentima koje se financiraju iz Decentraliziranih sredstava.

Ukupni rashodi i izdaci I. -XII. 2022. godine vezani uz izvor financiranja županije iznose 8.31.6271.kn od čega rashodi poslovanja 5.126.085 kn, rashodi za nabavu nefinancijske imovine iznose 1.190.186 kn, te izdaci za financijsku imovinu i otplate zajmova 2.000.000 kn.

Rashodi poslovanja 5.126.085 kn odnose se na:

* Usluge tekućeg i investicijskog održavanja decentralizirano 1.131.416 kn
* Novčana sredstva za nabavku zaštitne

opreme i dezinfekcijskih sredstava 128.423 kn

* Pokriće gubitka nastalog u redovnom poslovanju 2021. godine 3.850.000 kn
* Prevencija melanoma kože 16.246 kn

Rashodi za nabavu nefinancijske imovine u iznosu 1.190.186 kn odnose se na:

|  |  |
| --- | --- |
|  | **Decentralizirana sredstva** |
| Uredska oprema i namještaj | 46.375 |
| Oprema za održavanje i zaštitu | 56.925 |
| Medicinska i laboratorijska oprema | 178.088 |
| Uređaji, strojevi i oprema za ostale namjene | 203.019 |
| Dodatna ulaganja na građevinskim objektima | 623.327 |
| Licence | 52.452 |
| Računala i računalna oprema | 30.000 |
| Komunikacijska oprema | 0 |
| **UKUPNO:** | 1.190.186 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **OBVEZE** | | | | | | | | | | |
| |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | | **O P I S** | **Ukupne obveze na dan 31.12.2022.** | **Ukupno dospjele obveze** | **Dospjele obveze do 60 dana** | **Dospjele obveze od 61 do 90 dana** | **Dospjele obveze od 91 do 120 dana** | **Dospjele obveze od 121 do 150 dana** | **Dospjele obveze od 151 do 180 dana** | **Dospjele obveze od 181 do 365 dana** | **Dospjele obveze od 366 do 730 dana** | **Dospjele obveze preko 730 dana** | **Koliko dana kasni najstarija dospjela obveza (u danima)** | | 0 | 1 | 2 | 3 | 4 | 5 | 6 | 7 | 8 | 9 | 9 | 10 | | Za lijekove | 20.368 | 7.130 | 7.130 |  |  |  |  |  |  |  | 7 | | Za sanitetski materijal, krvi i krvne derivate i sl. | 133.072 | 17.994 | 17.994 |  |  |  |  |  |  |  | 21 | | Za živežne namirnice | 259.337 | 95.821 | 95.821 |  |  |  |  |  |  |  | 42 | | Za energiju | 459.064 | 0 | 0 |  |  |  |  |  |  |  | 0 | | Za ostale materijale i reprodukcijski materijal | 350.387 | 122.707 | 115.589 |  | 3 |  | 90 | 34 | 5.432 | 1.559 | 1.989 | | Za proizvodne i neproizvodne usluge | 1.077.378 | 434.180 | 434.180 |  |  |  |  |  |  |  | 31 | | Za opremu (osnovna sredstva) | 565.293 | 557.253 | 17.984 |  |  |  |  |  |  | 539.269 | 840 | | Obveze prema zaposlenicima | 1.753.458 | 0 | 0 |  |  |  |  |  |  |  | 0 | | Obveze za usluge drugih zdravstvenih ustanova | 15.663 | 5.869 | 5.869 |  |  |  |  |  |  |  | 22 | | Obveze prema komitentnim bankama za kredite | 23.757.576 | 0 | 0 |  |  |  |  |  |  |  | 0 | | Ostale nespomenute obveze | 131.032 | 46.476 | 45.969 |  |  |  |  | 24 |  | 483 | 3.291 | | Obveze prema HZZO za manje izvršen rad | 1.127.895 | 0 | 0 |  |  |  |  |  |  |  | 0 | | **UKUPNO:** | **29.650.523** | **1.287.430** | **740.536** | **0** | **3** | **0** | **90** | **58** | **5.432** | **541.311** | **3.291** | |  |  |  |  |  |  |  |  |  |  |
|  | | | | | | | | | | |

Obveze bilježe povećanje u odnosu na prijašnje godine zbog dugoročnog kredita Zagrebačke banke Ugovor br. 325232484 i Dodatak br. 1, u iznosu 28.000.000 kn za investiciju Naftalan 2 s unutarnjim i vanjskim bazenima. Na 31.12.2022. Obveze za kredite iznose 23.757.576 kn.

Na povećanje obveza utječe i smanjenje prihoda i pogoršanje likvidnosti uslijed pandemije bolesti COVID-19. Također se u ukupnim obvezama evidentiraju obveze na kto 2395110 Obveze za predujmove – HZZO, koje se odnose se na doznačene limite (iznos sredstava za provođenje bolničke i specijalističko – konzilijarne zdravstvene zaštite prema ugovoru sa HZZO). Na 31.12.2022. godine taj iznos je 1.127.895 kn koji se vodi na Obvezama za predujmove – HZZO, te nije ušao u ukupne prihode Naftalan-a.

|  |  |  |  |  |
| --- | --- | --- | --- | --- |
| **RB.BR.** | **OBVEZE NA DAN** | **UKUPNE OBVEZE** | **UKUPNO**  **DOSPJELE OBVEZE** | **DOSPJELE OBVEZE PREKO 60 DANA** |
| 1. | 31.12.2016. | 2.631.416 | 0 |  |
| 2. | 31.12.2017. | 4.725.508 | 0 |  |
| 3. | 31.12.2018. | 19.581.255 | 0 |  |
| 4. | 31.12.2019. | 36.008.857 | 0 |  |
| 5. | 31.12.2020. | 35.558.801 | 1.536.493 | 1.536.493 |
| 6. | 31.12.2021. | 34.519.600 | 2.226.407 | 953.586 |
| 7. | 31.12.2022. | 29.650.523 | 1.287.430 | 546.894 |

**POTRAŽIVANJA**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **O P I S** | **Potraživanja na dan 31.12.2022.** | **Ukupno dospjela potraživanja** | **Dospjelo do 60 dana** | **Dospjelo od 61 do 90 dana** | **Dospjelo od 91 do 120 dana** | **Dospjelo od 121 do 150 dana** | **Dospjelo od 151 do 180 dana** | **Dospjelo od 181 do 365 dana** | **Dospjelo od 366 do 730 dana** | **Dospjelo preko 730 dana** | **Koliko dana kasni najstarije dospjelo potraživanje (u danima)** |
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| Potraživanja od HZZO-a na osnovi pružanja zdravstvene zaštite | 0 | 0 |  |  |  |  |  |  |  |  |  |
| Potraživanja od HZZO-a temeljem ugovora za usluge pružene izvan ugovorenog limita\* | 42.209 | 0 |  |  |  |  |  |  |  |  |  |
| Potraživanja od dopunskog zdravstvenog osiguranja | 393.263 | 0 |  |  |  |  |  |  |  |  |  |
| Potraživanja na osnovi ozljeda na radu i profesionalne bolesti | 20.205 | 0 |  |  |  |  |  |  |  |  |  |
| Potraživanja od drugih zdravstvenih ustanova | 24.823 | 0 |  |  |  |  |  |  |  |  |  |
| Ostala potraživanja | 709.015 | 30.517 | 12.064 | 3.765 |  |  | 20 | 9.233 | 2.075 | 3.360 | 1.242 |
| **UKUPNO:** | **1.189.515** | **30.517** | **12.064** | **3.765** | **0** | **0** | **20** | **9.233** | **2.075** | **3.360** | **1.242** |

|  |  |  |
| --- | --- | --- |
| **BROJ RADNIKA** | | |
|  | | |
|  |  |  |
| |  |  |  |  | | --- | --- | --- | --- | | Red. br. | **O P I S** | **I. - XII. 2021.** | **I. - XII . 2022.** | | 1 | Broj zaposlenika na početku razdoblja | 116 | 138 | | 2 | Broj zaposlenika na kraju razdoblja | 139 | 147 | | 3 | Prosječan broj zaposlenika na osnovu ukalkuliranih sati rada | 123 | 136 | |  |  |
| Izvorište podataka: Kadrovska evidencija ustanove |  |  |
|  |  |  |
| **KRATKOROČNA IMOVINA** |  |  |
|  |  |  |
| |  |  |  |  | | --- | --- | --- | --- | |  | | | | |  |  |  | - kn | | **OPIS** | | | **IZNOS** | | **1. Stanje žiro-računa na dan** **31.12.2022.** | | | 1.320.234 | | **2. Zalihe na dan 31.12.2022.** | | |  | |  | - lijekova i potrošnog medicinskog materijala | | 157.647 | |  | - krvi i krvnih pripravaka | | 0 | |  | - živežnih namirnica | | 26.925 | |  | - ostale zalihe | | 1.232.471 | |  | **UKUPNE ZALIHE:** | | **1.417.043** | |
|  |
|  |
|  |
|  |
|  |
|  |
|  |

**VI. PROBLEMI U POSLOVANJU**

Najveći nedostaci u poslovanju Naftalan-a su sljedeći:

* manjak smještajnih kapaciteta,
* nemogućnost promoviranja novih sadržaja prema ciljanim tržištima zbog nedostatka financijskih sredstava
* nedovoljna prepoznatljivost rekreativnih usluga na tržištu
* veći dio smještajnog kapaciteta nije u skladu sa zahtjevima turističkog tržišta,
* Predujam od HZZO-a u iznosu od 1.127.894,87 kn – nefakturirano prema HZZO-u
* Visoki udio troškova energije i troškova za zaposlene

Moramo naglasiti da su se i u 2022. godini, unatoč puno boljem poslovanju u odnosu na 2021. godinu, posljedice pandemije COVID-19 još uvijek osjetile. Nisu se ostvarili svi očekivani i planirani dolasci pacijenata sa tržišta unutar i izvan granice Hrvatske, na koje je također utjecao i rat u Ukrajini.

Kako bismo ublažili postojeće probleme nastale u poslovanju poduzeli smo sljedeće mjere:

* Završena II. faza (planirane III. faze od 2021. - 2024. godine) rekonstrukcije dijela bolnice zbog prenamjene uredskih prostora u bolesničke sobe, čime će se povećati smještajni kapaciteti Bolnice
* pojačane marketinške aktivnosti za dolazak pacijenata kako s domaćeg tako i s inozemnog tržišta, koje se naročito odnose na promoviranje putem društvenih mreža i google adwordsa na talijanskom i slovenskom tržištu, unutar financijskih mogućnosti
* Sudjelovanje na sajmovima,
* Održavanje i dopuna nove web stranice prilagođene pregledavanjem mobitelima na 4 strana jezika,
* Održavanje facebook stranice,
* Izrada novih ponuda vezano uz otvorenje novoizgrađenog objekta Naftalan 2 s novim sadržajima – unutarnjim i vanjskim bazenima, te drugom rekreativnom i ugostiteljskom ponudom,
* Povećanje obujma pregleda i ambulantnih terapija kako bi se nadoknadio neodrađeni dio Ugovora prema HZZO-u
* Prijava EU projekata za povećanje energetske učinkovitosti

Istovremeno osnivač Zagrebačka županija brine o osiguranju nadstandarda u dijelu dostupnosti i kvalitete zdravstvene zaštite svojih stanovnika putem mjera koje omogućavaju razvoj Naftalan-a, tako da je Županija svojim sredstvima omogućila liječenje branitelja, vatrogasaca i oboljelih od psorijaze (Ugovori br.10-05-10-22, 11-05-10-22, 12-05-10-22 sa Zagrebačkom županijom u ukupnom iznosu 620.000 kn).

**VII. ZAKLJUČAK**

|  |  |  |
| --- | --- | --- |
| AOP | OPIS | I. - XII. 2022. |
| 632 | NAPLAĆENI PRIHODI I PRIMICI | 41.290.703,31 |
| 633 | UKUPNI RASHODI I IZDACI | 39.276.055,56 |
| 634 | VIŠAK PRIHODA I PRIMITAKA | 2.014.647,75 |
| 635 | MANJAK PRIHODA I PRIMITAKA | 0 |
| 637 | MANJAK PRIHODA I PRIMITAKA PRENESENI | 5.348.033,08 |
| 639 | MANJAK PRIHODA I PRIMITAKA ZA POKRIĆE U SLJEDEĆEM RAZDOBLJU | 3.333.385,33 |

Kumulirani manjak od 5.348.033 kn kroz 2022. godinu smanjen je viškom prihoda nad rashodima u iznosu od 2.014.648 kn, te sada iznosi 3.333.385 kn.

Nastali višak prihoda i primitaka u 2022. godini, rezultat je povećanja vlastitih prihoda zbog novog objekta ˝Naftalan 2˝ koji je kroz 2022. godinu radio punim kapacitetom. Povećan je i broj usluga koje se u navedenom objektu nude, što je također rezultiralo dodatnim povećanjem prihoda.

Osim toga, intenzivno se radilo na smanjenju Obveza za predujmove – HZZO, kako bi se odradili zaostaci nastali zbog COVID-19 pandemije, pa su prihodi i na ovom izvoru zabilježili povećanje. Početno stanje na kto Obveza za predujam – HZZO na 01.01.2022. iznosilo je 2.683.878,23 kn. U prosincu 2022. zaprimljena su nova sredstva od HZZO-a u iznosu od 1.157.588,46 kn, koja su ponovno ušla u Obveze za predujmove, te dug prema HZZO-u na 31.12.2022. iznosi 1.127.894,87 kn.

Na rezultat su također utjecala i sredstva osnivača Zagrebačke županije za pokriće dijela manjka nastalog u redovnom poslovanju ustanove 2021. godine.

Financijski rezultat bio bi i bolji kada se uzme u obzir da su se kroz cijelu 2021. i 2022. godinu isplaćivale pravomoćne sudske presude, za razliku 6% povećanja osnovice plaće, za čiju refundaciju još uvijek nije donesena Odluka Vlade. Za navedeno razdoblje isplaćeno je ukupno 767.808 kn.

Jedno od povećanja bilježi se na Intelektualnim i osobnim uslugama, u iznosu od 275.394,05 kn, koje je nastupilo zbog izrade projekata potrebnih za prijave na natječaja NPOO, te također utjecalo na financijski rezultat.

Kroz cijelu 2022. godinu evidentiramo povećanje cijena svih materijala koji su neophodni za rad što je dovelo do povećanja troškova po svim stavkama u odnosu na prethodnu godinu. Također je kroz 2022. uvećan trošak električne energije za čak 128 %, odnosno 1.428.696 kn, te je to također utjecalo na rezultat poslovanja.

Kumulirani manjak na 31.12.2022. godine iznosi 3.333.385,33 kn, te će se u 2023. godini, uz pomoć osnivača Zagrebačke županije, intenzivno raditi na saniranju istoga. Financijskim planom za 2023. godinu planirana su sredstva od strane osnivača u iznosu od 2.121.496,70 kn za sanaciju manjka nastalog u redovnom poslovanju, te se također planira odraditi novopridošli predujam prema Hrvatskom zavodu za zdravstveno osiguranje, u iznosu od 1.127.894,87 kn.

Ravnatelj:

Goran Maričić, dr. med.